Document ID: /roh_data/filtered/fineweb-2-filterrobots_roh.jsonl.gz/25128

Igl è in vegl usit da sa vestgir sco ils trais sontgs retgs, dad ir da chasa tar chasa, giavischar in bun onn nov e chantar. Latiers vegn era rimnà daners per ina buna chaussa.
Chasper, Meltger e Baltasar van chantond da chasa tar chasa. In dad els, il Chasper è il retg nair cun pel stgira e l'uffant che gioga quest retg sto vegnir smincà. A Castrisch, Sevgein e Riein dentant ha in dals retgs propi pel stgira. El è in uffant che deriva da la Somalia e atgnamain da religiun islama - è quai in problem?
Era a Savognin datti quella tradiziun. Là sa schluitan las scolaras da la quarta enfin sisavla classa en la rolla dals trais sontgs retgs.
Scolars raquintan
Tar nus èsi per il pli uschia ch’ils scolars fan quai. Uschia er a Trun. Nina Defuns da Trun raquinta co igl è stà da sa participar agl usit dals trais sontgs retgs.
La petta dals trais sontgs retgs
Quel u quella che chatta il retg zuppà en la petta po esser retg u regina durant l'entir di. Uschia han ils scolars e las scolaras da la 5avla e 6avla classa da la scola da Rueun e conturn fatg quai.